Reedel sai siis teoks minu ja Ereti korraldatud MEI International Party, mis oli kokkuvõttes täitsa lõbus üritus. Esialgu küll tekkis kahtlus, kas sellest midagi välja tuleb, kuna asukoht oli kesklinnast 15 min trammisõidu tee kaugusel ja igasugune vastukaja osaluse suhtes puudus. Nojah osavõtjate arv oleks võinud ikka suurem olla, sest 70-st tudengist oli kohale tulnud umbes 25. Hämmastama paneb veel rootslastest kursakaaslaste eriline "aktiivsus", mida eriti nagu ei  olnud olemaski. Tundub, et pidude kohta hakkab arenema mingi rusikareegel - tulevad kohale välismaalased ja siis valikuliselt 3-4 rootslastest tudengit. Kui küsid, et miks sa siis ei tule, on tüüpiline vastus, et  .    Igatahes oli äärmiselt põnev maitsta eri maade (Tšiili, Kolumbia, Prantsusmaa, Holland, Hispaania, Honduuras, Saksamaa, Island Rootsi) toite ja sealjuures mõningal määral mõistatada, mis asja sa õieti sööd. Eesti kraamist  osutus kõige populaarsemaks aga Vana Tallinn piimaga, kuid Kalevi kommid jäi millegi pärast peaaegast, et puutumata. Eriti "hea" üllatus tabas mind siis, kui hakkasin enda arust tegema vürtsi kilu võileibu ja enne seda ka korralikult 3 muna ära keetnud. Aga oh üllatust, karpi avades avastasin, et vürtsi kilu asemel on mul kilu tomatis. Ega ma siis eelnevalt ju ei lugenud silti karbil, sest oma teada ma tellisin Eestist vürtsi kilu. :P Igatahes oli tegemist äärmiselt positiivse üritusega ja võiks korrata teine  kordki. :)